Klaipėdos suskystintų gamtinių dujų terminalas

300px|thumb|Saugykla
300px|thumb|Parametrai
300px|thumb|Tiekimo schema
Klaipėdos suskystintų gamtinių dujų terminalas – AB „KN Energies“ priklausantis ir įmonės valdomas suskystintų gamtinių dujų terminalas Klaipėdoje, eksploatuoti pradėtas 2014 m. gruodžio 3 d.Suskystintųjų gamtinių dujų terminalas. Visuotinė lietuvių enciklopedija. Nuoroda tikrinta 2022-06-16. Terminalas ir krantinė, skirta SGD laivui-saugyklai prisišvartuoti, įrengta Kuršių mariose ties Kiaulės nugaros sala.

SGD terminalą ir su juo susijusią infrastruktūrą sudaro:
 SGD laivas – plaukiojančioji suskystintųjų gamtinių dujų saugykla „Independence“;
 krantinė, skirta SGD laivui-saugyklai prisišvartuoti;
 SGD terminalo jungtis – dujotiekis, kuriuo gamtinės dujos iš SGD terminalo tiekiamos į Lietuvos gamtinių dujų perdavimo sistemą.

Iki terminalo atsiradimo Lietuvoje šalis neturėjo dujų tiekimo alternatyvų – dujos Lietuvai tiekiamos vieninteliu vamzdynu iš Baltarusijos, o dujų tiekimo pajėgumai iš Latvijos Inčukalnio dujų saugyklos, sutrikus tiekimui per Baltarusiją, buvo nepakankami.

 Istorija 

2010 m. liepos 21 d. LR vyriausybė nutarė, kad AB „Klaipėdos nafta“ pradėtų rengti suskystintų gamtinių dujų terminalo projektą. Terminalui plaukiojančią saugyklą su dujinimo įrenginiu statė Norvegijos bendrovė „Hoegh LNG“.http://www1.lrytas.lt/-13293155501327328148-klaip%C4%97dos-naftai-pavesta-t%C4%99sti-suskystint%C5%B3-duj%C5%B3-terminalo-projekto-%C4%AFgyvendinim%C4%85.htm  „Klaipėdos naftai“ pavesta tęsti suskystintų dujų terminalo projekto įgyvendinimą Kompanija gavo keturių bankų patvirtinimą, kad jie suteiks 250 mln. JAV dolerių paskolą laivo – saugyklos su dujinimo įrenginiu statybai terminalui Klaipėdoje pagal AB Klaipėdos nafta užsakymą. 2014 m. vasario 19 d. Pietų Korėjos laivų statykloje oficialiai nuleistas į vandenį Lietuvai skirtas SGD laivas-saugykla „Independence“. 

„Independence“ buvo 10 metų laikotarpiui išnuomotas iš Norvegijos bendrovės „Höegh LNG“ (vėliau – „Höegh Evi“) su teise pasibaigus nuomos laikotarpiui jį išpirkti. 2024 m. gruodžio 6 d. AB „KN Energies“ (anksčiau – AB „Klaipėdos nafta“) laivą-saugyklą išpirko, „Independence“ buvo įregistruotas Lietuvos jūrų laivų registre bei laivo-saugyklos namų uostą pakeistas iš Singapūro į Klaipėdąhttps://www.kn.lt/naujienos/naujienos/independence-tapo-lietuvos-nuosavybe-laive-iskelta-salies-trispalve/8906 .

 Žvalgyba 
Tarpžinybinė darbo grupė svarstė SGD terminalą įrengti atviroje jūroje tarp Palangos ir Būtingės arba į vakarus nuo Kuršių nerijos, ties šiauriniu Klaipėdos jūrų uosto molu, Klaipėdos jūrų uosto šiaurinėje dalyje bei pietinėje Klaipėdos jūrų uosto dalyje prie Smeltės pusiasalio. Terminalo įrengimo vietos buvo vertinamos remiantis tiekimo saugumo užtikrinimo, terminalo įrengimo trukmės ir kainos, aplinkosaugos, saugumo, navigacinės saugos, SGD terminalo plėtros galimybės, infrastruktūriniais ir kt. kriterijais. 

 Rengimas 
Vamzdyną nuo SGD terminalo per Kuršių marias iki kranto nuspręsta tiesti prasigręžiant ir vamzdyną prastumiant po Kiaulės nugaros sala bei Kuršių mariomis apie 25–35 m gylyje.

2012 m. rugsėji jau buvo pagaminti vieni iš pagrindinių technologinių laivo-saugyklos elementų – aštuoni dujinimo šilumokaičiai.

2013 m. gegužės 6 d. „Klaipėdos nafta“ pasirašė 114,756 mln. litų vertės dujotiekio statybos sutartį su Vokietijos koncernu „PPS Pipeline Systems GmbH“. „PPS Pipeline Systems GmbH“ pagal sutartį įsipareigojo iki 2014 m. rugpjūčio 1 d. įrengti jungtį tarp suskystintųjų gamtinių dujų terminalo krantinės Klaipėdos valstybinio jūrų uosto akvatorijoje ties šiaurine Kiaulės nugaros salos dalimi ir Lietuvos gamtinių dujų perdavimo sistemos dujotiekio Jurbarkas–Klaipėda (šalia Klaipėdos DSS-2, esančios ties Kiškėnais).

2014 m. rugpjūčio 21 d. bendrovė LITGAS su Norvegijos kompanija „Equinor“ pasirašė 5 m. sutartį tiekti terminalui būtinąjį produkcijos kiekį – po 540 mln. kubinių metrų gamtinių dujų per metus, kad terminalui dirbant minimaliu nepertraukiamu režimu būtų palaikomas stabilus technologinis procesas. Šis kiekis bus suvartojamas valstybės reguliuojamai elektros ir šilumos energijos gamybai Lietuvoje užtikrinti.

 Veikla 
2014 m. spalio 27 d. SGD laivas-saugykla „Independence“ prisišvartavo Klaipėdos uoste. Įvykdžius bandymus SGD laivas-saugykla eksploatuoti pradėtas 2014 m. gruodžio 3 d.

Siekiant sukurti visapusišką SGD logistikos grandinę Baltijos regione 2017 m. spalio 27 d. buvo pradėta SGD paskirstymo stoties veikla.https://www.kn.lt/naujienos/naujienos/paskelbta-klaipedos-sgd-paskirstymo-stoties-simboline-eksploatacijos-pradzia/2074 

2018 m. spalio mėnesį paskelbta, kad nuo 2014 m., kai Klaipėdoje pradėjo veikti SGD terminalas, dėl galimybės rinktis dujų tiekėją valstybės gyventojai iš viso sutaupė 103 mln. eurų.https://www.kn.lt/naujienos/naujienos/klaipedoje-apsilanke-seimo-nariai-aptare-sgd-terminalo-teikiama-nauda--/2689 

2019 m. sausio 7 d. veiklą pradėjo tuo metu didžiausias pasaulyje KN bei Vokietijos bendrovei „Nauticor“ priklausantis suskystintųjų gamtinių dujų transportavimo ir bunkeriavimo laivas „Kairos“. Pagrindinė laivo veikla Klaipėdos uoste – transportuoti SGD iš SGD terminalo į SGD paskirstymo stotį.https://www.kn.lt/naujienos/naujienos/sgd-paskirstymo-stoti-aptarnausiantis-laivas-pradeda-pirmaja-krovos-operacija-klaipedoje-/2812  Tų pačių metų rugsėjį KN pasitraukė iš bendros įmonės veikloshttps://www.delfi.lt/verslas/energetika/klaipedos-nafta-perleido-laiva-kairos-valdancios-bendroves-akcijas-nauticor-82382985.

2024 m. gruodžio 6 d. Klaipėdos SGD terminalo laivas-saugykla su išdujinimo įrenginiu „Independence“ buvo parduotas Lietuvos bendrovei AB „KN Energies“https://www.kn.lt/naujienos/naujienos/independence-tapo-lietuvos-nuosavybe-laive-iskelta-salies-trispalve/8906 . 

 Šaltiniai 

Kategorija:Klaipėdos uostas
Kategorija:Lietuvos energetika
Kategorija:Suskystintų gamtinių dujų terminalai